paragraph_text: Tridesetodnevnica uključuje sudjelovanje na 30 svetih misa na tu nakanu. Oni koji ne ne mogu svakodnevno pohoditi euharistiju mogu prikazati drugu molitvu ili žrtvu kroz 30 dana. Sudionik može moliti krunicu ili neku drugu pobožnost ili izmoliti jedan Slava Ocu, Očenaš, prikazati post ili neko drugo odricanje na tu nakanu. Sve su molitve iznimno važne, i one najmanje. Inicijativu je prepoznala i institucija Crkve kao hvale vrijednu inicijativu i prezentirana je na jednom od sastanaka pri uredu za laike HBK. Molitvu tridesetodnevnice poželjno je moliti prije svake svete mise ili neke druge pobožnosti i posta. Želja inicijatora je da se Hrvati svi zajedno, kao narod združe u molitvi i prinesi sve sv. mise, molitve, post, hodočašća, zavjete na zajedničku nakanu za hrvatski narod u Hrvatskoj i u cijelom svijetu i za našu domovinu Hrvatsku.